15. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 194909 της 22/22 Νοεμ.1969  (ΦΕΚ Β΄ 777) Περί καθορισμού των υπό των Δημοσίων Ταμείων υποβαλλομένων εις το Γενικόν Λογιστήριον καταστάσεων και στοιχείων. Έχοντες υπ’ όψει το άρθρ. 68 του υπ’ αριθ. 321/1969 Ν.Δ/τος «περί Κώδικος Δημοσίου Λογιστικού», αποφασίζομεν: Καθορίζομεν ως ακολούθως τας υπό των Δημοσίων Ταμείων υποβαλλομένας εις το Γενικόν Λογιστήριον του Κράτους καταστάσεις και στοιχεία, το περιεχόμενον αυτών και τας προθεσμίας υποβολής τούτων. 1.Κατάστασις Γενικής Ληψοδοσίας του Ταμείου. Υποβάλλεται μέχρι της 3 ης  του επομένου μηνός δια τον λήξαντα μήνα και απαρτίζεται: α)Εκ της καταστάσεως κινήσεως των εσόδων πρ/σμού, εμφαινούσης κατά κωδ. αριθ. εσόδου τα εντός του μηνός βεβαιωθέντα, διαγραφέντα και εισπραχθέντα έσοδα προϋπολογισμού. β)Εκ της καταστάσεως των εντός του μηνός πληρωθέντων εξόδων προϋπολογισμού, συντασσομένης καθ’ Υπουργείον, εμφαινούσης τας γενομένας πληρωμάς κατά Ειδ. Φορέα, κωδ. αριθ. εξόδου και τίτλον πληρωμής. Αι πάγιαι δαπάναι, αι πληρωμαί δυνάμει χρηματικών ενταλμάτων κυρίων διατακτών και αι δι’ ενταλμάτων Δευτερευόντων διατακτών καταχωρούνται εις ιδίας στήλας. 25.Β.α.15 Γενικές Διατάξεις γ)Εκ της ανακεφαλαιωτικής καταστάσεως των πληρωθέντων εξόδων προϋπολογισμού, καθ’ Υπουργείον. Μετά το γενικόν σύνολον των πληρωμών εις βάρος του προϋπολογισμού εξόδων, αναγράφεται το γενικόν σύνολον των πληρωμών εις βάρος του προϋπολογισμού Δημοσίων Επενδύσεων. δ)Εκ της καταστάσεως κινήσεως (Εισπράξεις και Πληρωμαί) των εκτός προϋπολογισμού λογαριασμών, εν τέλει της οποίας συντάσσεται γενική ανακεφαλαίωσις εμφανίζουσα το υπόλοιπον του Ταμείου του προηγουμένου μηνός, τας εντός του μηνός, ον αφορά η κατάστασις, γενομένας εισπράξεις και πληρωμάς υπό τους λογαριασμούς του προϋπολογισμού και τους εκτός αυτού ως και το προκύπτον νέον υπόλοιπον του Ταμείου, όπερ αναλύεται περαιτέρω εις μετρητά και αντίτιμα. Ωσαύτως, καταχωρείται η κίνησις των εσόδων των λογαριασμών: -Κεφάλαια Ειδικού Ταμείου Εποικισμού. -Κεφάλαια προς πληρωμήν μισθού Εφημεριακού Κλήρου. ε)Εκ της καταστάσεως κινήσεως των αντιτίμων εντός του μηνός, εμφανιζούσης το υπόλοιπον του προηγουμένου μηνός, τα δημιουργηθέντα και τακτοποιηθέντα εντός του μηνός τούτου και το διαμορφωθέν εις το τέλος του μηνός νέον υπόλοιπον τούτων.  Τούτο αναλύεται κατά κατηγορίας και χρόνον δημιουργίας των. ς)Εκ του αποσπάσματος κινήσεως του λογαριασμού «Τράπεζα Ελλάδος – Συγκέντρωσις Εισπράξεων και Πληρωμών του Δημοσίου» (EXTRAIT), συντασσομένου υπό της Τραπέζης της Ελλάδος επί εντύπου εκδόσεώς της και αποστελλομένου εις τα Ταμεία δια το σύμφωνον, υπογραφήν και περαιτέρω υποβολήν. 2.Καταστάσεις τίτλων χρεώσεως και πιστώσεως των Υπολόγων, υπό τους κατωτέρω λογαριασμούς: α)Κίνησις Κεφαλαίων-Ταμίαι. β)Χρηματικά Γραμμάτια. γ)Γραμμάτια Συμψηφισμού. δ)Τρεχ. Λογ/σμοί Νομ. Προσ. και Ειδ. Υπηρεσιών. ε)Τρεχ. Λογ/σμοί Νομ. Προσ. και Ειδ. Υπηρεσιών Α.Ν. 843/48. ς)Τρεχ. Λογ/σμοί Τρίτων. ζ)    «           «       εξ ενταλμάτων Κυρίων Διατακτών. η)Τρεχ. Λογ/σμοί εξ ενταλμάτων Δευτ/όντων Διατακτών. θ)Τρεχ. Λογ/σμοί Δήμων. ι)     «            «       Τελων/κών Παρ/κών. ια)   «            «       Ανταλλαξίμου περιουσίας. ιβ)  «            «       Εξ ενταλμάτων επί αποδ. λογ/σμού. ιγ)Τρεχ. Λογ/σμοί Ταμείου Παρ. και Δανείων εξ εσόδων Δήμων και Κοινοτήτων. Αι ανωτέρω καταστάσεις αποτελούν αντίγραφα δι’ αποτυπωτικού χάρτου των υποβαλλομένων εις Ελεγκτικόν Συνέδριον τοιούτων και υποβάλλονται μέχρι 20ής του επομένου μηνός προς το Γεν. Λογιστήριον του Κράτους (Δ3-Τμημ. Ε΄). 3.Κατάστασις κινήσεως υπεγγύων ειδών. Εμφανίζει την κίνησιν των εν τη Διαχειρίσει του Ταμείου ειδών, των υπεγγύων εις το Δημόσιον Χρέος. Υποβάλλεται εις Γεν. Λογ. Κράτους Δ/3/Γ/α΄ εντός του πρώτου 10ημέρου του επομένου μηνός, ον αφορά η κατάστασις. 4.Πίναξ οφειλετών χρεών παλαιών οικονομικών ετών δια ποσά δραχμών άνω των (200.000).  Συντάσσεται κατ’ οφειλέτην εις χιλιάδας δραχμών, αναλυομένης της κινήσεως του βασικού χρέους του οφειλέτου κατ’ είδος φόρου. Το ανωτέρω εντός ( ) ποσόν ηυξήθη εις 400.000 δραχ. δια της υπ’ αριθ. 29418 της 26 Φεβρ./3 Μαρτ. 1975 (ΦΕΚ Β΄ 273) αποφ. Υπ. Οικονομικών, και πάλιν εις 1.000.000 δια της υπ’ αριθ. 154811/8-17 Νοεμ. 1978 (ΦΕΚ Β΄ 1008) απόφ. Υπ. Οικονομικών. Υποβάλλεται ανά 4/μηνον και μέχρι της 20ής του επομένου μηνός του τετραμήνου εις Γ.Λ. Κράτους Δ/2-Γ-1ον, αρχής γενομένης από του μηνός Φεβρουαρίου εκάστου έτους. Η άνω παρ. 4 τροποποιήθηκε από την 105629/ΓΕΝ.ΦΑΚ/10 Αυγ. – 7 Σεπτ. 1981 (ΦΕΚ Β΄ 517) απόφ. Υπ. Οικονομικών με την οποία ορίστηκε ότι, «1. Αυξάνομε το ποσό που ορίζεται στην απόφαση σε 1.000.000 δρχ. για όλα τα Δημόσια Ταμεία Α΄ τάξεως. 2.Οι πίνακες αυτοί των οφειλετών με χρέη από εισπρακτέα υπόλοιπα πάνω από 700.000 ή 1.000.000 δρχ. ανάλογα με τη τάξη, στην οποία υπάγεται το Ταμείο θα υποβάλλονται ανά εξάμηνο και συγκεκριμένα για το α΄ εξάμηνο μέχρι την τριακοστή πρώτη Αυγούστου κάθε έτους και για το δεύτερο εξάμηνο μέχρι την εικοστή όγδοη του Φεβρουαρίου του επόμενου έτους». Με την 71029/22 Ιουν.-4 Ιουλ. 1984 (ΦΕΚ Β΄ 446) απόφ. Υπ. Οικονομικών τα άνω ποσά αυξήθηκαν και πάλι και ορίστηκαν  «Αυξάνουμε το ποσό που ορίζεται στην προηγούμενη απόφαση σε 1.500.000 δρχ. (ληξιπρόθεσμα χρέη) και για όλα τα Δημόσια Ταμεία της Χώρας (Α΄, Β΄ και Γ΄ Τάξης) εκτός των ειδικών Δημ. Ταμείων Α.Ε. για τα οποία θα υποβάλλονται πίνακες οφειλετών τους από 5.000.000 δρχ. και πάνω και των ειδικών Δημ. Ταμείων Κεφαλαίου για τα οποία θα υποβάλλονται πίνακες από 3.000.000 δρχ. και πάνω. Οι πίνακες αυτοί των οφειλών με ληξιπρόθεσμα χρέη πάνω από 1.500.000, 3.000.000 και 5.000.000 δρχ. θα εξακολουθούν να υποβάλλονται στην Δ21-Τμήμα Γ΄ του Γ.Λ.Κ. ανά εξάμηνο και συγκεκριμένα για το α΄ εξάμηνο μέχρι την τριακοστή πρώτη Αυγούστου κάθε έτους και για το β΄ εξάμηνο μέχρι την εικοστή ογδόη Φεβρουαρίου του επόμενου έτους» (Αντί για τη σελ. 77(ζ) Σελ., 77(η) Τεύχος 1098-Σελ. 33 Γενικές Διατάξεις 25.Β.α.15 Με την 12018/5-19 Φεβρ. 1988 (ΦΕΚ Β΄ 89) απόφ. Υφ. Οικονομικών ορίστηκε ότι: «Αυξάνουμε το ποσό που ορίζεται στην προηγούμενη απόφαση για υποβολή πινάκων σε 3.000.000 δρχ. (ληξιπρόθεσμα χρέη) και για όλα τα Δημόσια Ταμεία της χώρας (Α, Β και Γ τάξης) εκτός των ειδικών ταμείων Α.Ε. και Πλοίων για τα οποία θα υποβάλλονται πίνακες οφειλετών για ληξιπρόθεσμα χρέη πάνω από 5.000.000 δρχ. Επίσης παρατείνουμε την προθεσμία υποβολής των πινάκων αυτών και μόνο για τους πίνακες του Β΄ εξαμήνου 1987 η οποία έληγε την 28.2.88 μέχρι την τελευταία εργάσιμη ημέρα του μήνα Απρ. 1988 (δηλ. 29.4.88)». 5.Κατάστασις των προσωποκρατηθέντων δια χρέη προς το Δημόσιον. Αναγράφει τους προσωποκρατηθέντας ονομαστικώς, το είδος της οφειλής αυτών, το ποσόν αυτής, τον χρόνον καθ’ ον παρέμειναν εις τας φυλακάς, τα επιτευχθέντα αποτελέσματα και τυχόν παρατηρήσεις. Υποβάλλεται ανά 4μηνον και μέχρι της 20ής του επομένου μηνός εις Γ.Λ. Κράτους (Δ2-Β-3 ον ), αρχής γενομένης από του μηνός Φεβρουαρίου. 6)Κατάστασις διενεργηθέντων πλειστηριασμών επί κινητής ή ακινήτου περιουσίας δια χρέη προς το Δημόσιον. Αναγράφει το ονοματεπώνυμον του υποχρέου, το είδος των εκπλειστηριασθέντων πραγμάτων, την χρονολογίαν του πλειστηριασμού, το επιτευχθέν αποτέλεσμα και τυχόν παρατηρήσεις. Υποβάλλεται ανά 4μηνον μέχρι 20ής του επομένου μηνός εις το Γ.Λ. Κράτους Δ2-Β-3 ον , αρχής γενομένης από του μηνός Φεβρουαρίου. 7)Κατάστασις εμφαίνουσα την καθυστέρησιν εισπράξεως της εισφοράς 25% ή 35% επί των ακαθαρίστων εισπράξεων των Ιερών Ναών. Υποβάλλεται, έστω και αρνητική, ανά 6μηνον, εις Γ.Λ. Κράτους Δ/2-Γ-γ΄, αρχής γενομένης από του μηνός Ιανουαρίου. Η παρούσα, ης η ισχύς άρχεται από 1 Ιαν. 1970, δημοσιευθήτω δια της Εφημερίδος της Κυβερνήσεως. 